Die wêreld in foto’s – 18 Januarie 2019 | Maroela Media
Die Britse parlementsgebou vroegoggend in silhoeët in Londen. Toonaangewende ekonome het gewaarsku dat die Britse ekonomie swaar gaan trek as dié land die Europese Unie (EU) sonder ŉ ooreenkoms verlaat. (Foto’s: Tim Ireland, Xinhua)
Spirit of Ecstasy, die neusbeeld op ŉ Rolls-Royce Dawn by die Dream Cars-uitstalling tydens die 97ste Brusselse motorskou in Brussel, België. Dié skou begin op 19 Januarie en 40 luukse motors is ingesluit. (Foto: Zheng Huansong, Xinhua)
Kanada se Denis Shapovalov kom ŉ 14 week oue hondjie van Guide Dogs Victoria by die Australiese Ope-tennistoernooi in Melbourne teë. Shapovalov gaan Saterdag Serwië se Novak Djokovic in die derde ronde die stryd aansê. (Foto: Fiona Hamilton, Tennis Australia via AP)
Mitsubishi Motors se uitvoerende hoof, Osamu Masuko, stap uit ná ŉ mediakonferensie by die maatskappy se hoofkantoor in Tokio. Masuko sê die raad van dié Japanse voertuigmaatskappy het vergader om nuwe bewerings van oortredings deur die voormalige voorsitter, Carlos Ghosn, te bespreek. (Foto: Eugene Hoshiko, AP)
Die Oklahoma City Thunder-span se Steve Adams (middel) en Los Angeles Lakers se Josh Hart (regs) in aksie tydens die tweede helfte van ŉ NBA-basketbalwedstryd in Oklahoma City. (Foto: Sue Ogrocki, AP)